钦定古今图书集成/明伦汇编/氏族典/第439卷 > 《廖用贤尚友录》 > 贾山
## 钦定古今图书集成/明伦汇编/氏族典/第439卷 > 《廖用贤尚友录》 > 贾山

按《汉书贾山传》：“山，颍川人也。祖父祛，故魏王时博士
弟子。山受学祛，涉猎书记，不能为醇儒。尝给事颍阴
侯为骑。孝文时言治乱之道，借秦为谕，名曰至言。其
后文帝除铸钱令，山复上书谏，以为变先帝法非是。
又讼淮南王无大罪，宜急令反国，言多激切，然终不
加罚。”